ROMÂNIA                                                                                                  

JUDEŢUL TIMIŞ                                                                                                              

MUNICIPIUL TIMIŞOARA

PRIMAR

Nr. SC2019 – 12810/24.05.2019
EXPUNERE DE MOTIVE 

PRIVIND OPORTUNITATEA PROIECTULUI DE HOTĂRÂRE - 
Privind propunerea de schimbare a destinaţiei imobilului situat în Timişoara, str. Războieni nr. 2, corpul  vechi al Şcolii cu clasele I-VIII nr.11, înscris în CF nr. 406435 Timişoara, nr. top 18194, pentru o perioadă de 10 ani, din spaţiu pentru învăţământ în spaţiu pentru desfăşurarea  activităţilor specifice instituţiilor publice

      Având în vedere adresa Consiliului Judeţean Timiş nr. 17887/28.09.2018, înregistrată la Municipiul Timişoara  cu nr. SC2018-22652/01.10.2018;

     Având în vedere adresa Direcţiei Poliţiei Locale, din cadrul Primăriei Municipiului Timişoara, nr. SC2018-22934/04.10.2018; 

Având în vedere următoarele:
· Acordul Consiliului de Administraţie al Inspectoratului Şcolar Judeţean Timiş exprimat prin Hotărârea nr. 140/17.05.2019, transmis prin adresa nr. 4830/21.05.2019, înregistrată la Primăria Municipiului Timişoara cu nr. SC2019 – 12553/21.05.2019;

· acordul Consiliului de administraţie al Liceului Tehnologic (fost Colegiu) Dimitrie Leonida exprimat prin Hotărârea nr. 5/22.05.2019, înregistrată la Primăria Municipiului Timişoara cu nr. SC2019 – 12812/24.05.2019;
Având în vedere Procesul verbal  din data de 17.07.2018 al Comisiei  de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timişoara.
În conformitate cu următoarele prevederi legale:
· Legea educaţiei naţionale nr.1/2011;

· Ordinul nr. 5819/2016 al Ministerului Educaţiei Naţionale, privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia;
· Codul civil, art. 867, art. 868, art. 869, art. 2146
· Legea nr. 215/2001, art. 36, alin (2), lit. c) şi art 124;

· Legea nr. 213/1998, privind bunurile proprietate publică;

Precizăm faptul că instituţiile pentru care se solicită spaţii în vederea desfăşurării activităţii acestora sunt:
      - Consiliul Judeţean Timiş pentru desfăşurarea activităţii Bibliotecii Judeţene: spaţiul cu suprafaţa utilă de 768,38 mp şi teren în suprafaţă de 904,18 mp, pentru a fi transmis în administrare;

      - Direcţia Poliţiei Locale: spaţiul cu suprafaţa utilă de 121,12 mp şi teren în suprafaţă de 223,82  mp, pentru a fi transmis în  folosinţă gratuită;

       - Consiliului Local al Municipiului Timişoara: spaţiul cu suprafaţa utilă de 60 mp care să rămână la dispoziţia acestuia.
     Faţă de cele expuse mai sus, considerăm oportună iniţierea unui proiect de hotărâre privind propunerea de schimbare a destinaţiei imobilului situat în Timişoara, str. Războieni nr. 2, corpul  vechi al Şcolii cu clasele I-VIII nr.11, înscris în CF nr. 406435 Timişoara, nr. top 18194, pentru o perioadă de 10 ani, din spaţiu pentru învăţământ în spaţiu pentru desfăşurarea  activităţilor specifice instituţiilor publice.

